مذاکره اوچون افغان حکومتی ینگی تکلیف نامه صادر ایتدی
افغانستان ریاست جمهورلیک سرای طالبان عصیانچیلری بیلن مذاکره قیلیش 11 بند دن عبارت بولگن بیر تکلیف نامه نینگ ملی قوریلتای گه تاپشریب ، مذاکره اوچون اساسی یول یورق دیب فکر بیلدرگن.
عینی حالده اوشبو تکلیف ایریم تشقی اولکه لرده کی ایلخانه لرده هم یوباریلگنی اورغولنگن، افغانستان ریاست جمهورلیک سرای سوزچیسی ایمل فیضی مذاکره دن الدین آتش کسین بولیشی همده صلح مسله لریگه تشقی اولکه لرنی اره لشمسلیگی ایلگری سوریلگن تکلیف کیرتیلگن اساسی موضوع لر دیب اورغولنماقده.
افغانستان حکومتی نینگ ایتیشچه بیرقنچه سیاسی وجهادی رهبرلر و کابینه اعضالری بیلن مذاکره اوچون یول یورق لر مباحثه ایتیلیب نهایتده 11 بند دن عبارت بولگن تکلیف نامه صادیر ایتیلگن. شونینگدیک رسمیلر اوشبو حجت یا تکلیف نامه افغانستانده کی تشقی اولکه نینگ سیاسی وکالت خانه لریده هم یوباریلگنینی ایتماقده لر . افغان حکومتی بیرقنچه قرمه قرشی لیک لردن سونگ بو تکلیف نامه نینگ مذاکره اوچون اساسی یول یوروق دیب کورستگن افغانستان ریاست جمهورلیک سرای نینگ سوزچیسی ایمل فیضی 11 بند دن عبارت بولگن تکلیف نامه نینگ اساسی بندلری نیمه بولگنینی قوییده گی چه اچیق له دی : "اوشبو مکانیزمده مهم بولگن بند لر مذاکره پروسه سیگه هیچ بیر تشقی اولکه لر اره له شه آلمسی لیگی تاکیدلنگن، شونینگ دیک پاکستاننی هم مذاکره دن حمایت بیلدریشی ایتیلگن، ملی وحدت، اون ییل لیک قولگه کیرتیلگن یوتوق سوال آستی کیتمسلیگی همده مذاکره باشلنمی افغانستان لیک لرگه قرشی اوریش و زوروانلیک توخته تیلیشی قید ایتلگن."
شونینگ دیک مذاکره مسله لری اوچون طالبان جدی قرشی لیک بیلدریب کیلگن افغانستان اساسی قانونی گه حرمت قوییلیشی هم تکلیف نامه ده علاحیده تاکیدله لنگن.
همده مذاکره نی بیرینچی مرحله سی میزبان اولکه تمانیدن رهبرلیک قیلنیشی هم اوشبو تکلیف نامه ده تذکر ایتیلگن بندن لریدن بیری بولگن.
افغانستان حکومتی آنه شو تکلیف نامه اساسیده مذاکره بولیش گه راضی ایکنینی ایتیب، دولت نماینده سی صفتیده مذاکره عالی تینچلیک قوریلتای تمانیدن رهبرلیک قیلنیشینی معلوم قیلگن.
بوندن بیرنیچه آلدین امریکا مقاملری قطرده طالبان گه سیاسی دفتر آچیب بیریش و مذاکره اوچون بولگن ایریم برنامه لرگه افغان حکومتی نینگ قرشی چیققنی باعث بوپروسه توخته تیلگنینی ایتگندی.
بیراق افغان حکومتی بو کبی سوزلرنی رد ایتیب، فقط طالبان نینگ بیش تنیقلی محبوسی نینگ گوانتامو قماقخانه سیدن قطرده انتقال بیریش ریجه سیگه قرشی ایکنینی ایتگندی.
ایندی لیک افغان حکومتی تمانیدن ایلگری سوریلگن بو تکلیف نامه ایسه مذاکره اوچون الیب باریله دیگن سعی حرکت لرثمره بیریلیشی ممکن دیگن امید لرنی توغدیرگن. لیکن شوندی بولسه هم طالبان عصیانچیلری حاضرگه قدر هم بوخصوصده هیچ قندیر ایجابی فکر بیلدرگنی یوق.
pes_Arab azb_Arab azb_Arab azb_Arab pes_Arab azb_Arab pes_Arab pes_Arab azb_Arab pes_Arab